Ministru kabineta rīkojuma projekta

**“Par Ministru kabineta 2020. gada 6. oktobra rīkojuma Nr. 579 “Par finansējuma piešķiršanu Ādažu novada domei” atzīšanu par spēku zaudējušu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atbilstoši Ministru kabineta 2020. gada 6. oktobra rīkojumā Nr. 579 “Par finansējuma piešķiršanu Ādažu novada domei” (turpmāk – MK rīkojums Nr. 579) noteiktajam Aizsardzības ministrija paredzēja piešķirt Ādažu novada domei divu gadu laika periodā finansējumu pašvaldības autoceļa “Mežaparka ceļš” posma no Smilšu ielas līdz Kadagas ceļam pārbūvei un Ādažu novada pašvaldības sabiedrības ar ierobežotu atbildību (turpmāk – SIA) “Ādažu ūdens” notekūdeņu attīrīšanas iekārtu (turpmāk – NAI) jaudas palielināšanai, t.sk. izpētei un projektēšanai.Tā kā veicot būvdarbu iepirkumu pašvaldības autoceļa “Mežaparka ceļš” posma no Smilšu ielas līdz Kadagas ceļam pārbūvei ir secināts, ka būvdarbu izmaksas būtiski pārsniedz pašvaldības budžeta iespējas, t.sk. ņemot vērā plānoto Aizsardzības ministrijas finansējumu 1 000 000 *euro* apmērā, tiks vērtēta iespēja pārskatīt autoceļa pārbūves tehniskās prasības, kā arī organizēt atkārtotu autoceļa pārbūves būvdarbu iepirkumu.Savukārt ņemot vērā Ādažu novada domes 2020. gada 13. oktobra saistošos noteikumus Nr. 29/2020 “Grozījumi Ādažu novada domes 2017. gada 22. augusta saistošajos noteikumos Nr. 30/2017 “Sabiedrisko ūdenssaimniecības pakalpojumu kārtība Ādažu novadā””, kuros ir noteikts vienreizējs līdzdalības maksājums sabiedriskā ūdenssaimniecības pakalpojumu sniedzējam SIA “Ādažu ūdens” par nodrošinātu noteikta apjoma notekūdeņu novadīšanas iespēju jaunam objektam vai jaudas palielināšanu esošam objektam, sadarbībā ar pašvaldību tiks atkārtoti meklēti risinājumi Aizsardzības ministrijai nepieciešamajai NAI jaudas palielināšanai un tiks izvērtēts šim mērķim novirzāmais Aizsardzības ministrijas finansējuma apmērs.Ņemot vērā minēto, ir nepieciešams atzīt MK rīkojumu Nr. 579 par spēku zaudējušu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši MK rīkojumā Nr. 579 noteiktajam Aizsardzības ministrija paredzēja piešķirt Ādažu novada domei:1. finansējumu pašvaldības autoceļa “Mežaparka ceļš” (zemes vienības kadastra apzīmējums 8044 005 0120) posma no Smilšu ielas līdz Kadagas ceļam pārbūvei līdz 1 000 000 *euro* (finansējuma piešķiršana tika plānota 2020. un 2021. gadā);
2. finansējumu 300 000 *euro* Ādažu novada pašvaldības SIA “Ādažu ūdens” NAI jaudas palielināšanai (finansējuma piešķiršana tika plānota 2020. gadā izpētei un projektēšanai un 2021. gadā NAI jaudas palielināšanai).

Ņemot vērā, ka autoceļa pārbūves atklātā konkursa iepirkuma summa būtiski pārsniedz ieplānoto finansējumu, t. sk. ņemot vērā plānoto Aizsardzības ministrijas finansējumu 1 000 000 *euro* apmērā, sadarbībā ar Ādažu novada domi ir nepieciešams pārskatīt autoceļa “Mežaparka ceļš” pārbūves tehniskās prasības, kas nozīmē, ka ir veicams atkārtots autoceļa pārbūves būvdarbu iepirkums.MK rīkojums Nr. 579 paredz arī finansējuma piešķiršanu SIA “Ādažu ūdens” NAI jaudas palielināšanai, t.sk. izpētei un projektēšanai: 2020. gadā 78 408 *euro*, 2021. gadā, 221 592 *euro*.2020. gada 16. jūnijā SIA “Ādažu ūdens” veica iepirkumu “Notekūdeņu attīrīšanas ietaišu Ādažos, Ādažu novadā jaudas palielināšanas izpēte un projektēšana”. 2020. gada 25. augustā SIA “Ādažu ūdens” ir noslēgusi līgumu ar pakalpojuma sniedzēju par darbu veikšanu 78 408 *euro* apmērā, t.sk. autoruzraudzību. Darbu izpilde ir uzsākta.Vienlaikus pēc MK rīkojuma Nr. 579 stāšanās spēkā Ādažu novada dome 2020. gada 13. oktobrī pieņēma saistošos noteikumus Nr. 29/2020 “Grozījumi Ādažu novada domes 2017. gada 22. augusta saistošajos noteikumos Nr. 30/2017 “Sabiedrisko ūdenssaimniecības pakalpojumu kārtība Ādažu novadā””, kuros ir noteikts vienreizējs līdzdalības maksājums sabiedriskā ūdenssaimniecības pakalpojumu sniedzējam SIA “Ādažu Ūdens” par nodrošinātu noteikta apjoma notekūdeņu novadīšanas iespēju jaunam objektam vai jaudas palielināšanu esošam objektam. Ņemot vērā minēto, sadarbībā ar Ādažu novada pašvaldību tiks meklēti risinājumi Aizsardzības ministrijai nepieciešamajai NAI jaudas palielināšanai un tiks izvērtēts šim mērķim novirzāmais Aizsardzības ministrijas finansējuma apmērs.Tā kā iepirkuma līgums par autoceļa “Mežaparka ceļš” pārbūvi 2020. gadā netiks slēgts, kā arī ir nepieciešams atkārtoti izvērtēt Aizsardzības ministrijas iesaistes apmēru SIA “Ādažu ūdens” NAI jaudas palielināšanā, ir nepieciešams atzīt MK rīkojumu Nr. 579 par spēku zaudējušu.Par nepieciešamo finansējumu Ādažu novada pašvaldības autoceļa “Mežaparka ceļš” posma no Smilšu ielas līdz Kadagas ceļam pārbūvei tiks lemts 2021. gadā pēc autoceļa pārbūves tehnisko prasību pārskatīšanas un atkārtota autoceļa pārbūves būvdarbu iepirkuma veikšanas.Par Aizsardzības ministrijas finansējumu Ādažu novada domei SIA “Ādažu ūdens” NAI jaudas palielināšanai tiks lemts 2021. gadā.Ādažu novada domes vadība ir informēta par šī rīkojuma virzību. |
|  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Ādažu novada pašvaldība |
| 4. | Cita informācija | MK rīkojuma Nr. 579 izpildei plānotais finansējums tiks izmantots citu aizsardzības resoram nepieciešamo objektu būvniecībai, t.sk. izpildot 2020. gada 1. decembra MK sēdes protokola Nr. 77 64. §. “Rīkojuma projekts “Par finansējuma piešķiršanu valsts akciju sabiedrībai “Starptautiskā lidosta “Rīga”” lidostas infrastruktūras pilnveidei”” |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK rīkojums ietekmēs Ādažu novada pašvaldību un Aizsardzības ministriju, ņemot vērā, ka būs jāveic autoceļa “Mežaparka ceļš” pārbūves tehnisko prasību pārskatīšana, jāorganizē atkārtots būvdarbu iepirkums, pēc lēmuma pieņemšanas par Aizsardzības ministrijas finansējuma piešķiršanu Ādažu novada domei būs jāgatavo attiecīgs MK rīkojuma projekts. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Ādažu novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv).  |

Ministru prezidenta biedrs,

aizsardzības ministrs A. Pabriks

I. Buda, tālr. 67335031

Inara.Buda@mod.gov.lv